ΓΡΑΠΤΗ ΕΡΩΤΗΣΗ E-2905/00

υποβολή: Chris Davies (ELDR) προς την Επιτροπή

(14 Σεπτεμβρίου 2000)

Θέμα: Προενταξιακές διαπραγματεύσεις με την Κύπρο

Περιβαλλοντικές οργανώσεις στην Κύπροποστηρίζουν ότι η κυβέρνηση δεν λαμβάνει μέτρα για την προστασία του ευαίσθητου περιβάλλοντος της χερσονήσου Ακάμα και δεν επιβάλλει την εφαρμογή δικαστικών αποφάσεων ή συναφών νομοθετικών διατάξεων που ήδηφίστανται για να προστατευθεί η περιοχή από τις αρνητικές επιπτώσεις της ανάπτυξης.

Έχουν διαδραματίσει ή πρόκειται να διαδραματίσουν ρόλο στις σχετικές με το περιβαλλοντικό κεφάλαιο προενταξιακές διαπραγματεύσεις οι ειδικές ανησυχίες που αφορούν την χερσόνησο Ακάμα, καθώς και τα γενικότερα ζητήματα που αυτές θίγουν όσον αφορά την προστασία του περιβάλλοντος και την επιβολή περιβαλλοντικής νομοθεσίας;

Έχει άραγεποδείξει η κυβέρνηση καθόλου ότι η εν λόγω περιοχή θα πρέπει να θεωρηθεί ειδική ζώνη προστασίας στο πλαίσιο του προγράμματος Natura 2000, και, εάν ναι, πόση έκταση της χερσονήσου θα συμπεριληφθεί στο πρόγραμμα;

Πρόκειται άραγε οι διαπραγματευτές της ΕΕ να επιμείνουν στην λήψη μέτρων για την προστασία της χερσονήσου Ακάμα πριν ολοκληρωθούν οι διαπραγματεύσεις για το κεφάλαιο περιβάλλον;

Απάντηση του κ Verheugen εξ ονόματος της Επιτροπής

(6 Νοεμβρίου 2000)

Η Επιτροπή γνωρίζει ότι η περιβαλλοντική προστασία της χερσονήσου του Ακάμαντα αποτελεί αντικείμενο έντονων συζητήσεων τόσο εντός όσο και εκτός της Κύπρου. Όπως έχει ήδη αναφερθεί στην απάντηση στη γραπτή ερώτηση E-1781/00 της κ Frassoni(1), η Επιτροπή παρακολουθεί στενά αυτό το θέμα με τα διάφορα μέσα που έχει στη διάθεσή της, δηλαδή στο πλαίσιο του κεφαλαίου των ενταξιακών διαπραγματεύσεων που αφορά το περιβάλλον, κατά τις συνεχιζόμενες επαφές σε τεχνικό επίπεδο με τις κυπριακές αρχές για περιβαλλοντικά θέματα καθώς και στο πλαίσιο των διαφόρων μέσων προενταξιακής πολιτικής όπως είναι η περιοδική έκθεση σχετικά με την πορεία προς την προσχώρηση. Οι διαπραγματεύσεις προσχώρησης όσον αφορά το περιβάλλον, όπως και άλλα κεφάλαια, λαμβάνουνπόψη όχι μόνο τη μεταφορά των νομοθετικών διατάξεων στο εθνικό δίκαιο αλλά και την εφαρμογή του σχετικού κεκτημένου. Οι δεσμεύσεις που έχουν αναλάβει οιποψήφιες χώρες στο πλαίσιο των διαπραγματεύσεων αποτελούν αντικείμενο στενής παρακολούθησης.

Επιπλέον, έχει καταστεί σαφές στιςποψήφιες χώρες ότι, όπως προβλέπεται στα συμπεράσματα του Συμβουλίου της 24ης Σεπτεμβρίου 1998 σχετικά με τις ενταξιακές στρατηγικές για το περιβάλλον, κάθε νέα επένδυση θα πρέπει να είναι σύμφωνη με το κεκτημένο στον τομέα του περιβάλλοντος.

Στο πλαίσιο των προπαρασκευαστικών εργασιών για την προσχώρηση όσον αφορά τον τομέα του περιβάλλοντος, η Κύπρος, σύμφωνα με την οδηγία για τους οικοτόπους, ήτοι, την οδηγία 92/43/ΕΟΚ του Συμβουλίου της 21ης Μαΐου 1992 για τη διατήρηση των φυσικών οικοτόπων καθώς και της άγριας πανίδας και χλωρίδας(2), θα προτείνει κατάλογο τοποθεσιών που πρόκειται να οριστούν ως ειδικές περιοχές προστασίας και να ενταχθούν στο δίκτυο Natura 2000. Η πρόταση θα περιλαμβάνει σαφή καθορισμό των ορίων των εν λόγω περιοχών. Η περιοχή του Ακάμαντα αναφέρεται σε ενδεικτικό κατάλογο ο οποίος καταρτίσθηκε στο πλαίσιο του έργου που εντάσσεται στο πρόγραμμα LIFE, με το οποίο επιδιώκεται να παρασχεθεί σχετική συνδρομή στις κυπριακές αρχές.

Οι κυπριακές αρχές ενημέρωσαν την Επιτροπή σχετικά με τις ενδιάμεσες αποφάσεις που ελήφθησαν το Μάρτιο του 2000 με στόχο την εξασφάλιση της συνεχούς διαχείρισης της χερσονήσου του Ακάμαντα. Οι αποφάσεις αυτές περιλαμβάνουν τη συνέχιση του διαλόγου με όλα τα μέρη προκειμένου να επιτευχθεί, αν είναι δυνατόν, απόφαση κατόπιν συναίνεσης και τη λήψη σειράς συγκεκριμένων μέτρων για τον καθαρισμό και τη βελτίωση των συνθηκών στην περιοχή. Ο διάλογος με τα ενδιαφερόμενα μέρη θα βασίζεται σε διάφορους στόχους, περιλαμβανομένων της απόκτησης ιδιόκτητων εκτάσεων που βρίσκονται εντός της κρατικής δασικής ζώνης, της πρόληψης της τουριστικής ανάπτυξης στην περιοχή Λάρα Τοξέφτρα (σημαντικό βιότοπο θαλάσσιας χελώνας) και της ήπιας και ορθολογικής ανάπτυξης εκτός της κρατικής δασικής ζώνης μεριμνώντας, συγχρόνως για την προστασία του περιβάλλοντος. Οι τελικές αποφάσεις θα ληφθούν από τις κυπριακές αρχές μετά την ολοκλήρωση του διαλόγου, λαμβάνονταςπόψη το σχετικό κοινοτικό κεκτημένο καθώς και τιςποχρεώσεις που έχουν αναληφθεί σε εθνικό και διεθνές επίπεδο.

(1) ΕΕ C 89 E της 20.3.2001, σελ. 85.

(2) ΕΕ L 206 της 22.7.1992.